На основу члана 62. Статута гимназије „Скендербеу“ у Прешево , Школски одбор на седници одржаној \_\_\_\_\_\_\_\_\_\_. године, доноси

# ПРАВИЛНИК О ТРОШКОВИМА РЕПРЕЗЕНТАЦИЈЕ

1. **Опште одредбе**

Члан 1

Овим правилником уређује се употреба средстава на име трошкова репрезентације угимназији „Скендербеу“ у Прешево ,15 Новембар 103 , (у даљем тексту: Школа), а посебно:

* шта се сматра трошковима репрезентације;
* облици улагања средстава на име трошкова репрезентације;
* утврђивање износа дозвољених средстава на име трошкова репрезентације;
* овлашћења појединих лица у Школи у вези са употребом средстава на име трошкова репрезентације;
* начин формирања и токови докумената у вези са улагањем средстава на име трошкова репрезентације;
* начин контроле спровођења одредаба овог правилника у вези са употребом средстава за трошкове репрезентације.

# Трошкови репрезентације

Члан 2.

Трошковима репрезентације сматрају се трошкови учињени са пословним партнерима приликом закључивања послова, уговора, обележавања Дана школе и других јубилеја, као и у другим случајевима, затим трошкови репрезентације на сајамским, промотивним и другим манифестацијама, приликом одржавања стручних конференција и мећународних скупова и симпозијума, трошкови на службеним путовањима, трошкови на студијским путовањима у циљу унапређења студијских програма, трошкови угоститељских услуга, као и други трошкови репрезентације, који нису наведени, а који су у функцији склапања послова и уговора.

Члан 3.

Годишњи износ средстава на име трошкова репрезентације може се кретати до висине која се признаје као расход у финансијском плану Школе.

 Члан 4.

Директор Школе ( у даљем тексту: Директор), одлучујe о висини средстава која ће се употребити за репрезентацију и коме од запослених се даје право на трошкове репрезентације.

Директор може да одреди и друго лице које ће доносити одлуке из става 1. овог члана.

Члан 5.

Лице коме је поверено обављање послова из члана 4. став 2. овог правилника дужно је да Директора извештава о:

* планираним трошковима репрезентације,
* утрошку средстава за репрезентацију.

Члан 6.

Директор на све рачуне и друга документа која се не могу признати као трошкови репрезентације ставља напомену са налогом ко сноси те трошкове и оверава их потписом.

Директор оверава све рачуне и друга документа која се односе на трошкове репрезентације.

Председник Савета оверава све рачуне и друга документа која се односе на трошкове репрезентације директора.

Рачуни и друга документа на име репрезентације обрађују се пре књижења у складу са одредбама прописа који уређујe рачуноводство.

# Прелазне и завршне одредбе

Члан 7.

На све што није регулисано овим правилником, примењују се одредбе одговарајућих законских прописа.

Члан 8.

Све касније измене у законским прописима по питању репрезентације, непосредно се примењују.

Члан 9.

Овај Правилник ступа на снагу 8 дана од дана објављивања на огласној

табли.

Председник Школског одбора

 Амире Ахмети